cyanic-selkie/wikianc huggingface dataset:
জায়ন ম্যান্সফিল্ড
জায়ন ম্যান্সফিল্ডের অভিনয় জীবন স্বল্পস্থায়ী হলেও, তিনি বিভিন্ন বক্স অফিসে সাফল্যলাভ করেছিলেন এবং তিনি থিয়েটার ওয়ার্ল্ড অ্যাওয়ার্ড এবং একটি স্বর্ণ গ্লোব জয় করেন। তিনি ১৯৫৫ ও ১৯৫৬ সালের ব্রডওয়ে সংস্করণ ও ১৯৫৭ সালের হলিউড চলচ্চিত্র সংস্করণে কাল্পনিক অভিনেত্রী রিটা মার্লোর ভূমিকায় এবং উইল সাক্সেস স্পইল রক হান্টার চলচ্চিত্রে আস্বাদপূর্ণ অভিনয় করেন। তার অভিনীত অন্যান্য বড় চলচ্চিত্রগুলি মধ্যে দ্যা গার্ল কান'ট হেল্প ইট (১৯৫৬), দ্যা ওয়েওয়ার্ড বাস (১৯৫৭), এবং টূ হট টু হ্যান্ডেল (১৯৬০) ইত্যাদি উল্লেখযোগ্য। ১৯৬৩ সালের যৌনপ্রকাশ মূলক চলচ্চিত্র ''প্রমিস! প্রমিস!''-এ প্রধানতম মার্কিন অভিনেত্রী হিসেবে তিনিই প্রথম চলচ্চিত্রে উলঙ্গ ভূমিকায় অভিনয় করেন। ম্যান্সফিল্ডের পেশাদারী নামটি তার প্রথম স্বামী, জনসংযোগ পেশাদার পল ম্যান্সফিল্ড এর নাম থেকে এসেছে। ১৯৬৭ সালে, ম্যান্সফিল্ড তার ৩৪ বছর বয়সে একটি কার দুর্ঘটনায় অন্য আরও দুজন সহ নিহত হন।
প্রাথমিক জীবন ও শিক্ষা
জায়ন ম্যান্সফিল্ড ১৯ এপ্রিল, ১৯৩৩ সালে ব্রায়ন মাওর, পেনসালভানিয়ায় জন্মগ্রহণ করেন এবং তার নাম রাখা হয় ভেরা জায়ন পালমার। তিনি তার পিতা মাতার একমাত্র সন্তান ছিলেন।
গৌতম সিগামানি
গৌতম সিগামানি হলেন একজন ভারতীয় রাজনীতিবিদ, যিনি দ্রাবিড় মুনেত্র কড়গমের রাজনীতির সাথে যুক্ত। সপ্তদশ লোকসভা নির্বাচনে তিনি কাল্লাকুরিচি লোকসভা কেন্দ্রের লোকসভা সদস্য হিসেবে নির্বাচিত হন।
যুক্তরাষ্ট্রের শিশুশ্রম নিরোধ আইন
বিস্তারিত
যুক্তরাষ্ট্রের "শিশুশ্রম নিরোধ আইন ১৯৯৯" নামে পরিচিত বিলটির চূড়ান্ত প্রস্তাবটি মার্কিন যুক্তরাষ্ট্রের সিনেটের ১৫৫১ নম্বর বিল ছিল। এই বিলটি উত্থাপনের প্রধান পৃষ্ঠপোষক ছিলেন টম হারকিন। এই বিলে বলা হয়েছিল, ১৫ বছরের কম বয়সী শিশুদের দ্বারা উৎপাদিত এবং খনি হতে উত্তোলিত পণ্য মার্কিন যুক্তরাষ্ট্র নিষিদ্ধ থাকবে। ১৯৯৫ সালে সিনেট বিল ৭০৬ এর মূল শব্দটি অন্তর্ভুক্ত ছিল, "শিশুশ্রম এবং অন্যান্য উদ্দেশ্যে বিদেশে উৎপাদিত পণ্যগুলির আমদানি নিষিদ্ধ।" এই আইনটি অস্বীকারকারীর বিরুদ্ধে দেওয়ানি এবং ফৌজদারি ধারায় শাস্তির ব্যবস্থা গ্রহণের বিষয়টি অন্তর্ভুক্ত ছিল। ১৯৯২ সালে হারকিনের মূল প্রস্তাবটি মার্কিন যুক্তরাষ্ট্রের কংগ্রেসের মাধ্যমে শিশুশ্রমের বৈশ্বিক ইস্যুতে পরিণত হয় এবং এটি ব্যাপক সাড়া ফেলে। হারকিন বেশ কয়েকটি শিশুশ্রম বিরোধী আন্দোলনের সাথে জড়িত। হারকিনের ভাষ্যমতে, "আমি ২০০০ সালের বাণিজ্য আইন সংশোধন করতে সক্ষম হয়েছিলাম, যে আইনটি বাধ্যতামূলক বা চুক্তিভিত্তিক শিশুশ্রম দ্বারা তৈরি পণ্যগুলিতে প্রয়োগ করা হয়েছে।" ১৯৯৯ সালে কংগ্রেসে যেহেতু মূল বিল পাস করা হয় নি, তাই ২০০৬ সালে হারকিন জানালেন যে, তিনি পুনরায় বিলটি উপস্থাপন করবেন।
বাংলাদেশের ওপর প্রতিক্রিয়া
১৯৯০ সালে বাংলাদেশে মজুরি উপার্জনকারী লক্ষাধিক শিশুর মধ্যে প্রায় সকলেই তৈরি পোশাক শিল্পে কাজ করেছিল। বাংলাদেশ পরিসংখ্যান ব্যুরোর জরিপ অনুযায়ী ১০ থেকে ১৪ বছর বয়সী কমপক্ষে ৫৭ লক্ষ শিশু কারখানায় শ্রমিক হিসাবে নিযুক্ত ছিল। এই সংখ্যা ১৫ মিলিয়নেরও বেশি হতে পারে। শিশুশ্রম নিরোধ আইন পাসের পর আসন্ন অর্থনৈতিক ক্ষতির ভয়ে ১৯৯৩ সালে বাংলাদেশের তৈরি পোশাক শিল্পের মালিকরা ৫০,০০০ হাজার শিশুকে বাদ দেয়। এই আইনে শিশুদের দ্বারা আংশিক বা সম্পূর্ণ তৈরিকৃত পণ্য মার্কিন যুক্তরাষ্ট্রে আমদানি নিষিদ্ধ ঘোষণা করা হয়। ফলে আমেরিকার সাথে লাভজনক চুক্তির ক্ষতির আশঙ্কা তৈরি হয়। এটির প্রভাব পড়েছিল বাংলাদেশের অর্থনীতিতে, কেননা দেশের রপ্তানির সিংহভাগই রপ্তানিমুখী তৈরি পোশাক শিল্পের অবদান। কারখানার চাকরি থেকে বরখাস্ত করা শিশুরা কোথায় আছে তা জানতে ইউনিসেফ বাংলাদেশে তদন্তকারীদের একটি দল পাঠিয়েছিল। ইউনিসেফ ১৯৯৭ সালে "বিশ্ব শিশুদের বিবৃতি" প্রতিবেদনের মাধ্যমে নিশ্চিত হয় যে, অধিকাংশ শিশু খারাপ পরিস্থিতিতে আছে। যেমন, তারা ইট-পাথর ভাঙ্গার কাজ এবং রাস্তায় ভিক্ষাবৃত্তি করছে। অবশেষে অনেক মেয়ে পতিতাবৃত্তিতে যায়।
রাধানগর ইউনিয়ন, গোমস্তাপুর
রাধানগর ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার গোমস্তাপুর উপজেলা একটি প্রশাসনিক এলাকা।
অবস্থান ও সীমানা
গোমস্তাপুর উপজেলার দক্ষিণে। রাধানগরের পাশে রয়েছে পুনর্ভবা নদী। পশ্চিমে রয়েছে ভারতের পশ্চিমবঙ্গ। পরিসংখ্যান মোতাবেক এই ইউনিয়নে সবচেয়ে বেশি মানুষের বসবাস রয়েছে। এখানে শিক্ষিতর হার বৃদ্ধি পাচ্ছে।
আয়তন ও জনসংখ্যা
২০১১ সালের আদমশুমারী অনুসারে ইউনিয়নের মোট জনসংখ্যা ২৩,৬৫৯ জন, যার মধ্যে পুরুষ ৮৪৬৫ এবং নারী ৮৪৯৫ জন।
এই ইউনিয়নে মোট আয়তন ৩৬৯৬ হেক্টর।
জনপ্রতিনিধি
বর্তমান চেয়ারম্যান- জনাব মতিউর রহমান ২০২২ থেকে বর্তমান ( দ্বিতীয় বারের মত) চেয়ারম্যানগণের তালিকা
ওপেন টি বায়োস্কোপ
ওপেন টি বায়োস্কোপ হল একটি আধুনিক বাংলা চলচ্চিত্র যেটি ২০১৫ সালের ১৫ জানুয়রি তারিখ মুক্তি পেয়েছিল। চলচ্চিত্রটি পরিচালনা করেছেন অনিন্দ্য চট্টোপাধ্যায়।
কাহিনী
এই ছবিটির কেন্দ্রস্থল হল উত্তর কলকাতা। পুরোনো দিনের পাড়া ফুটবলের সাথে আবেগ আর ছোটোবেলার প্রেম মিশিয়ে পরিচালক আমাদের অতীত কে মনে করিয়ে দিয়েছেন।অনায়াসে আমাদের কে টেনে নিয়ে গিয়েছেন আমাদের ছেলেবেলাতে।
সংগীত
গানগুলির সুর দিয়েছেন উপল সেনগুপ্ত. "বন্ধু চল" আর "সাইকেল থিম" গানদুটিতে সুর দিয়ছেন প্রখ্যাত সুরকার শান্তনু মৈত্র।
আঘাত (আক্রমণ)
thumb|right|300px|[[মার্কিন মেরিন সেনারা|মার্কিন মেরিন সেনা আঘাত অণুশীলন করছে।]]
অস্ত্র বা হাতিয়ার দিয়ে শারীরিকভাবে আক্রমণ অথবা মনুষ্যদেহ দ্বারা প্রতিপক্ষকে নির্জীব করাকে আঘাত বলে। বিভিন্ন ধরনের আঘাত আছে। মুষ্টিবদ্ধ হাতের আঘাতকে ঘুষি, পাদদেশ বা পা দিয়ে আঘাতকে লাথি, মাথা দিয়ে আঘাতকে ঢুস বলা হয়। এছাড়া বিভিন্ন ধরনের মার্শাল আর্টে আরও বিভিন্ন ধরনের আঘাত আছে।
প্রয়োগ
বিভিন্ন ধরনের খেলায় আঘাত হচ্ছে চাবিকাঠি যেমন মুষ্টিযুদ্ধ, কারাতে, মুই থাই, তায়কোয়ান্দ এবং ওয়িং চুন। কিছু মার্শাল আর্ট প্রতিপক্ষকে আঘাত করতে কব্জি, বাহু,ঘাড় এবং চিরাচরিত রীতি অনুযায়ী খেলায় হাতের তালু,কনুই, হাঁটু এবং পাদদেশ বেবহার করে। অন্যান্য খেলা যেমন মল্লযুদ্ধে কুনো আঘাত করা হয়না বরং আঁকড়াইয়া ধরাই লক্ষ হিসেবে বিবেচিত।
প্রহার
বাহুর কিছু অংশের আঘাতকে প্রহার বলে। এটা সাধারণত কনুই,হাত,কনুই হতে কব্জি পর্যন্ত অংশ এবং কব্জির পৃষ্টদেশ।
ঘুষি
মুষ্টিবদ্ধ হাতের আঙ্গুলের গাঁট দিয়ে(হাতুড়ি মুষ্টি বাতিত) আঘাতকে ঘুষি বলে।
হাতের তালু
হাতের তালু দিয়ে আঘাত করা হয়। সাধারণত তালুর শক্ত অংশ দিয়ে আঘাত করা হয়। বিস্ময়করভাবে কিছু গবেষণায় প্রমাণিত হয়েছে যে হাতের তালুর আঘাত মুষ্টিবদ্ধ ঘুষির চেও বেশি কার্যকরী। তালুর আঘাত বেশি কার্যকরী কারণ এটি ঘুষির থেকেও খুব স্বাচ্ছন্দ্যভাবে আঘাত করা যায়। আঘাতের প্রচুর জায়গা আছে যেমন নাক, চোয়াল, কান, ঘাড়, কুঁচকি, বৃক্ক, গহ্বর।
ছোরা হস্ত
thumb|ছোরা হস্ত বৃদ্ধাঙ্গুলির অপর পার্শ্বের (কনিষ্ঠঙ্গুলির নিচের অংশ) আঘাত, যেটি কারাতেতে সুতো হিসেবে পরিচিত।
বর্শা বা বল্লম হস্ত
thumb|বর্শা বা বল্লম হস্ত বর্শার মতো সোজা আঘাত।
হাতুড়ি মুষ্টি
লক্ষ্যবস্তুতে হাতের পার্শ্বদেশ বা কব্জি দিয়ে হাতুড়ির মত মারাকে হাতুড়ি ঘুষি বলে।
আঙ্গুলের বর্ধিত অংশের আঘাত
thumb|আঙ্গুলের বর্ধিত অংশ(ইপ্পন কেন) thumb|আঙ্গুলের বর্ধিত অংশ (নাকাদাকা কেন) আঙ্গুলের বর্ধিত অংশ দিয়ে আঘাত।
কনুইয়ের আঘাত
কনুইয়ের যে কোন ধরনের আঘাত।
সম্মুখ লাথি
thumb|সম্মুখ লাথি বুক পর্যন্ত হাঁটু ও পা উঠিয়ে সামনে লক্ষ্যে লাথিকে সম্মুখ লাথি বলে।
পার্শ্ব লাথি
সোজা দাঁড়ান অবস্থান থেকে পাশে লাথি মারাকে পার্শ্ব লাথি বলে।
ঘুরে বারি লাথি
thumb|ঘুরে বারি লাথি এটাকে ঘুরে লাথিও বলা হয়।
হাঁটুর আঘাত
thumb|হাঁটুর আঘাত হাঁটু দিয়ে বা হাঁটুর হাড় দিয়ে অথবা হাঁটুর আশপাশের জায়গা দিয়ে আঘাত।
এডিমার মার্টিনেজ
এডিমার মার্টিনেজ ব্ল্যাঙ্কো (জন্ম ১০ জুলাই, ১৯৯৫) একজন ভেনেজুয়েলীয় মডেল এবং সৌন্দর্যের রানী। তিনি মিস ভেনিজুয়েলা ২০১৪ -এ আনজোতেগুই রাজ্যের প্রতিনিধিত্ব করেছিলেন এবং বিদায়ী শিরোপাধারী মিশেল বার্তোলিনির দ্বারা মিস ভেনিজুয়েলা ইন্টারন্যাশনালের মুকুট পরেছিলেন। মার্টিনেজ ৫ নভেম্বর, ২০১৫ তারিখে জাপানের টোকিওতে গ্র্যান্ড প্রিন্স হোটেল তাকানাওয়াতে মিস ইন্টারন্যাশনাল ২০১৫ -এর মুকুট পেয়েছিলেন।
শারীরিক প্রতিবন্ধী সুরক্ষা ট্রাস্ট
শারীরিক প্রতিবন্ধী সুরক্ষা ট্রাস্ট সমাজকল্যাণ মন্ত্রণালয়ের অধীনস্থ একটি সরকারি স্বায়ত্তশাসিত প্রতিষ্ঠান। শারীরিক প্রতিবন্ধী জনগোষ্ঠীকে সমাজের মূল স্রোতধারায় সম্পৃক্ত করার জন্য সামাজিক সচেতনতা ও আইনের শাসন প্রতিষ্ঠার মাধ্যমে দেশের সার্বিক উন্নয়ন সাধনের জন্য এ ট্রাস্ট নিরলসভাবে কাজ করছে।
ইতিহাস
১৯৮০ সালে বাংলাদেশ সরকার ও সুইডিস ইন্টারন্যাশনাল ডেভেলপমেন্ট অথরিটির (সিডা) পৃষ্ঠপোষকতায় টঙ্গীতে শারীরিক প্রতিবন্ধীদের বৃত্তিমূলক প্রশিক্ষণ ও পুনর্বাসন কেন্দ্র (ইআরসিপিএইচ) প্রতিষ্ঠিত হয়। পরবর্তীতে সুইডেন বাংলাদেশের বন্ধুত্বের নিদর্শন-স্বরূপ সরকার এই প্রতিষ্ঠানকে একটি অংশকে মৈত্রী শিল্প নামে পুনর্নামকরণ করে। ১২ ডিসেম্বর, ১৯৯০ সালে সরকার শারীরিক প্রতিবন্ধী সুরক্ষা ট্রাস্ট গঠন করে মৈত্রী শিল্পকে এর হাতে হস্তান্তর করা হয়।
রিগোবের্তো রিভাস
রিগোবের্তো মানুয়েল রিভাস ভিন্দেল (Rigoberto Rivas; জন্ম: ৩১ জুলাই ১৯৯৮; রিগোবের্তো রিভাস নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লীগের দ্বিতীয় স্তর সেরিয়ে বি-এর ক্লাব রেজ্জিনা এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।
২০১৯ সালে, রিভাস হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। একই বছরে তিনি হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন। দলগতভাবে, রিভাস এপর্যন্ত ২টি শিরোপা জয়লাভ করেছেন, যার মধ্যে ১টি ইন্টার মিলানের হয়ে এবং ১টি রেজ্জিনার হয়ে জয়লাভ করেছেন।
প্রারম্ভিক জীবন
রিগোবের্তো মানুয়েল রিভাস ভিন্দেল ১৯৯৮ সালের ৩১শে জুলাই তারিখে হন্ডুরাসের বালফাতেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রিভাস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
খবজ তৌনিস
খবজ তৌনিস (خبز تونس), বা খবজ এল বে (خبز الباي) একটি আলজেরিয়ান কেক যা বাদামের গুড়ো এবং ব্রেডক্র্যাম্বস দিয়ে তৈরি করা হয়, এবং এতে আরও স্বাদযুক্ত করার জন্য কমলা ফুলের পানিতে ভিজানো হয়। আলজেরিয়ার অটোমান রাজত্বের আমলে কেকটি আবির্ভাব হয়েছে। এটি সাধারণত রমজান মাসে খাওয়া হয়।
জিরি অ্যাডাম
জিরি অ্যাডাম (জন্ম ১২ অক্টোবর ১৯৫০) একজন চেক আধুনিক পেন্টাথলিট এবং ফেন্সার । ১৯৭৬ গ্রীষ্মকালীন অলিম্পিকে তিনি টিম মডার্ন পেন্টাথলন ইভেন্টে রৌপ্যপদক জিতেছিলেন এবং পৃথক ইভেন্টে ২৯ তম স্থানে এসেছিলেন।
শিরাহামা কেনকি
শীরাহামা কেনকি (白濱顕貴, ভিয়েতনামী: Bạch Tần Hiển Quý ) ছিলেন একজন জাপানি জলদস্যু যিনি ১৬শ-শতকের শেষদিক এবং ১৭শ-শতকের প্রথমদিকে সক্রিয় ছিলেন। তিনি ছিলেন প্রথমদিককার একজন জাপানি যার সাথে দক্ষিণাঞ্চলের ভিয়েতনাম রাজ্যের জুয়েন লর্ড যোগাযোগ করতে সক্ষম হয়েছিলেন।
তিনি পাঁচটি জাহাজ নিয়ে সর্বপ্রথম ভিয়েতনামের উপকূলে ১৫৮৫ সালে আগমন করেন এবং তখন থেকে এলাকাটিতে জলদস্যুদের উপদ্রুপ এবং উপকূলীয় বন্দুকযুদ্ধ শুরু হয়। লর্ড জুয়েন হুয়াং-এর ষষ্ঠ পুত্রের নেতৃত্ত্বাধীন দশটি জাহাজের একটি বহর জলদস্যুদের তাড়া করে; ঘটনাচক্রে দুটি জলদস্যু জাহাজ ধ্বংস হয় কিন্তু শীরাহামা পালাতে সক্ষম হন। এটা বলা হয়ে থাকে যে, সেসময় তিনি পালাতে সক্ষম হয়েছিলেন কারণ পালানোর সময় তাকে পশ্চিমা বলে মনে করা হয়েছিল।
খোয়াইশ
খোয়াইশ (ख्वाहिश) হচ্ছে ২০০৩ সালে মুক্তিপ্রাপ্ত একটি হিন্দি রোমান্টিক চলচ্চিত্র। গোবিন্দ মেননের রচনা এবং পরিচালনায় চলচ্চিত্রটিতে মল্লিকা শেরওয়াত এবং হিমাংশু মল্লিক মুখ্য ভূমিকায় অভিনয় করেছিলেন। চলচ্চিত্রটির প্রযোজক ছিলেন বিবেক নায়েক এবং সঙ্গীত পরিচালনা করেছিলেন মিলিন্দ চিত্রগুপ্ত এবং ডি ইম্মান।
এই চলচ্চিত্রটির মূল কাহিনি গরীব মানুষের মেয়ের বড় লোকের ছেলের সঙ্গে প্রেম কিন্তু মেয়েটি পরে দূরারোগ্য ব্যাধিতে আক্রান্ত হয়ে মারা যায়। নায়কের বাবার চরিত্রে খ্যাতিমান টেলিভিশন অভিনেতা শিবাজি সত্যম অভিনয় করেছিলেন। এই চলচ্চিত্রটি ছিলো লাভ স্টোরি (১৯৭০-এর চলচ্চিত্র) এর পুনঃনির্মাণ।
কাতার–বাংলাদেশ সম্পর্ক
বাংলাদেশ-কাতার সম্পর্ক বাংলাদেশ ও কাতারের দ্বিপক্ষীয় সম্পর্কের কথা উল্লেখ করে।
ইতিহাস
দোহায় বাংলাদেশের একটি দূতাবাস রয়েছে। বাংলাদেশ ও কাতার প্রতিরক্ষা সম্পর্ক বাড়াতে সম্মত হয়েছে। কাতার চ্যারিটির বাংলাদেশে স্কুল, এতিমখানা এবং প্রশিক্ষণ কেন্দ্র রয়েছে। ২০১৪ সালে দোহায় বাংলাদেশ-কাতার মহিলা সমিতি গঠন করা হয়েছিল। বাংলাদেশের পররাষ্ট্রমন্ত্রী আবুল হাসান মাহমুদ আলী ২০১৬ সালে বাণিজ্য ও দ্বিপাক্ষিক সম্পর্ক নিয়ে আলোচনার জন্য কাতারে গিয়েছিলেন।
অর্থনৈতিক সম্পর্ক
২০১০ সালের নভেম্বরে শুরু হওয়া আলোচনার ফলস্বরূপ, ২০১৩ সালে কাতার থেকে এলএনজি আমদানির জন্য বাংলাদেশ একটি চুক্তি স্বাক্ষর করেছে। ২০১৩ সালে বাংলাদেশ ১.৮ মিলিয়ন ডলারের পণ্য রফতানি করেছে। বাংলাদেশের সংবাদপত্র প্রথম আলো ২০১৪ সালের অক্টোবরে কাতারে তার কাগজের সাপ্তাহিক প্রকাশনা শুরু করে, এটি দেশের বাইরে প্রকাশিত প্রথম বাংলাদেশী দৈনিক। ২০১৭ সালের জুনে, বাংলাদেশ কাতারি সংস্থা রসগাসের সাথে পরবর্তী ১৫ বছরের জন্য বছরে ২.৫ মিলিয়ন টন এলএনজি পাওয়ার চুক্তি স্বাক্ষর করেছে। যেগুলোর শিপমেন্ট ২০১৮ সালে শুরু হওয়ার কথা ছিল।
২০১৫ সালে বাংলাদেশ থেকে আগত শ্রমিকদের বৃহত্তম দল কাতারে গিয়েছিল। ২০১৫ সালে প্রায় ১২৩,০০০ প্রবাসী কাতারে মূলত নির্মাণ খাতে কাজ করছিলেন।
দিয়ানফ্রেস দোগলাস চাগাস মাতোস
দিয়ানফ্রেস দোগলাস চাগাস মাতোস (Dyanfres Douglas Chagas Matos; জন্ম: ৩০ ডিসেম্বর ১৯৮৭; দোগলাস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে আক্রমণভাগের খেলোয়াড় হিসেবে খেলেন।  তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
দিয়ানফ্রেস দোগলাস চাগাস মাতোস ১৯৮৭ সালের ৩০শে ডিসেম্বর তারিখে ব্রাজিলের মোরোসে জন্মগ্রহণ করেছেন এবং সেখানেই তার শৈশব অতিবাহিত করেছেন।
জাপানের রাজকীয় মোহর
ইতিহাস
মেইজি যুগে জাপানের সম্রাট ব্যতীত আর কারোরই রাজকীয় মোহর ব্যবহার করার অনুমতি ছিল না।
তিনি ১৬টি পাপড়ি বিশিষ্ট চন্দ্রমল্লিকা ফুলের মোহর ব্যবহার করতেন। মোহরটির প্রথম সারির পেছনে অন্য একটি সারি অর্ধাংশ লক্ষ্য করা যায়। কিন্তু রাজ পরিবারের প্রতিটি সদস্য সীলটির কিছুটা ভিন্ন সংস্করণ ব্যবহার করতেন। শিন্তো মন্দিরগুলি তাদের নিজস্ব প্রতীকগুলিতে এই মোহরটিকে ব্যবহার করত। জাপানের পূর্ব ইতিহাস হতে পাওয়া যায় ১৩৩৩ সালে শোগুনেটের সম্রাট গো-দায়েগো নিজেকে উত্তর কোর্টের সম্রাট ক্যাগন থেকে আলাদা করার জন্য সতেরো পাপড়ির  সিল ব্যবহার করতেন। শাস্তিস্বরূপ তাকে নির্বাসন দেওয়া হয়। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2014)">উদ্ধৃতি প্রয়োজন  ]
বিবরণ
প্রতীকটি হলুদ বা কমলা চন্দ্রমল্লিকা (ক্রিসেনথিমাম) যা কালো বা লাল দাগরেখা দ্বারা পটভূমি থেকে পৃথক করা থাকে। এটির কেন্দ্রীয় গোল অংশটি ১৬ টি পাপড়ি বিশিষ্ট একটি চন্দ্রমল্লিকা ফুলের অংশ। ১৬টি পাপড়ি বিশিষ্ট ফুলের পিছনের সেটটির উপরের প্রান্ত দৃশ্যমান। ক্রাইসান্থেমামের অর্ডার অফ ব্যাজে এই মোহর ব্যবহার করা হয়।
জাপানের রাজ পরিবারের অন্যান্য সদস্যরা ১৪টি একক পাপড়ি বিশিষ্ট ক্রাইসান্থেমামের একটি সংস্করণ ব্যবহার করেন। অন্যদিকে ১৬টি একক পাপড়িসহ মোহরটি জাতীয় আইনসভার সদস্যদের পিন, অর্ডার, পাসপোর্ট এবং অন্যান্য সামগ্রীতে ব্যবহৃত হয় যা সম্রাটের প্রতিনিধিত্ব ও কর্তৃত্ব বহন করে। সাম্রাজ্যের প্রতীকটি রাজকীয় পরিবারের পরিচায়ক হিসাবেও ব্যবহৃত হয়।
মিউজিয়াম অব রাজাস
রাজার জাদুঘর' যা হাসন রাজার জাদুঘর নামেই সমধিক পরিচিত, বাংলাদেশের সিলেট জেলায় অবস্থিত একটি লোক জাদুঘর।
অবস্থান
একদা হাসন রাজার উত্তরসূরিদের রাজবাড়িটিই বর্তমানের বিখ্যাত হাসন রাজা জাদুঘর। জাদুঘরটি সিলেট সিটি কর্পোরেশনের প্রাণকেন্দ্র জিন্দাবাজারে অবস্থিত। এটি সিলেট ওসমানী আন্তর্জাতিক বিমানবন্দর থেকে ১০ কিলোমিটার সিলেট রেল স্টেশন থেকে ৫ কিলোমিটার দূরে অবস্থিত।
বর্ণনা
জাদুঘরটি দেখাশোনা ও রক্ষণাবেক্ষণের দ্বায়িত্বে আছে শিক্ষাবিদ দেওয়ান তালিবুর রাজা ট্রাস্ট। দেওয়ান তালিবুর রাজা হাসন রাজার প্রপৌত্র। সিলেটের জমিদার এবং কবি দেওয়ান হাসন রাজা চৌধুরীকে কেন্দ্রে রেখে লোক সংগীত এবং কবিতা দিয়ে সাজানো হয়েছে জাদুঘর টি। ২০০৬ সালের ৩০ জুন জাদুঘরের উদ্যোগে সহস্র সংগীত প্রেমী সমবেত হয়ে একই সঙ্গে এক তারা বাজায় যা এক অনন্য ব্যতিক্রম আয়োজন।
রাজাকুঞ্জ হচ্ছে শতবর্ষী পুরাতন টিন শেডের দালান যাতে অল্প কয়েকটি কক্ষ আছে। প্রধান ফটকের কয়েক মিটার পরেই জাদুঘরের অবস্থান। দর্শনার্থীদের প্রবেশ পথে দেওয়ান হাসন রাজা এবং তার পুত্র একলিমুর রাজা চৌধুরীর প্রতিকৃতি স্থাপিত আছে। জাদুঘরটিতে দুটি গ্যালারী আছে।
বেলজীয় জাহাজ এ৪
বেলজীয় জাহাজ এ৪, একটি ছোট মারসি ক্লাস নৌ ট্রলার যা দ্বিতীয় বিশ্বযুদ্ধের সময় বেলজিয়াম দ্বারা পরিচালিত হয়েছিল। এটি প্রকৃত পক্ষে এইচএম জন এবস নামে ব্রিটিশ রয়্যাল নেভির নির্মিত। জাহাজটি ১৯৪০ সালের মে মাসে বেলজীয় স্বর্ণ স্থানান্তরের জন্য বিখ্যাত যা যুদ্ধের (Battle of Belgium) সময় ব্রিটেনে সংরক্ষিত ছিল। এই অভিযানের সাফল্য শুধু এটাই না যে এটা নির্বাসিত বেলজিয়াম সরকারকে সামরিক অভিযানের তহবিল যোগান দিয়েছিল উপরন্তু এটি জার্মান দখলদারদের তাদের যুদ্ধ প্রচেষ্টায় সাহায্য করার জন্য একটি গুরুত্বপূর্ণ সম্পদ থেকে বঞ্চিতও করে। বেলজিয়ামের আত্মসমর্পণের পর এই নৌতরী ও তার সেনারা ১৯৪৬ সালে নিরপেক্ষ স্পেনে আশ্রয় গ্রহণ করে। পরে নৌসেনাদের মুক্তি দেয়া হয় এবং জাহাজটি ভেঙ্গে ফেলা হয়।
পটভূমি
পাইলট ৪, (পরবর্তীতে নাম: Patrouilleur A4) ১৯২০ সালে বেলজিয়াম নৌবাহিনী কর্তৃক ক্রয় করা হয় যা আগে ব্রিটিশ রয়্যাল নেভিতে প্রথম বিশ্বযুদ্ধ চলাকালে এইচএম জন এবস নামে ব্যবহার করা হয়েছে। এটি নর্থ ইয়র্কশায়ারের সেলবেতে কোচ্রান্স (একটি জাহাজ নির্মাণকারী প্রতিষ্ঠান) নির্মিত একটি মারসি শ্রেণীর জাহাজ যা ২ অক্টোবর ১৯১৭ সালে চালু করা হয়। ৩৩৯ টন ওজনের এই জাহাজটি ১৪৮ ফুট (৪৫ মিটার) লম্বা এবং এর উচ্চতা ছিল ৪.৫ মিটার (১৫ ফুট)। এর ইঞ্জিন ৬০০ হর্সপাওয়ার (৪৫০ কিলোওয়াট) শক্তি উৎপাদনে সক্ষম। এটি ঘণ্টায় ৯ থেকে ১০ নট (১৭ থেকে ১৯ কিলোমিটার প্রতি ঘণ্টা) গতিতে চলতে পারে। বেলজিয়াম নৌবাহিনী নিয়ন্ত্রণ কক্ষে ২টি মাক্সিম মেশিনগান ও জাহাজের সামনে একটি ৪৭ মিমি ট্যাঙ্ক প্রতিরোধী বন্দুক বসিয়ে একে সজ্জিত করে। এটিকে ১৯৩৯ সালে ভেঙ্গে ফেলার চিন্তা করা হয়েছিল কিন্তু জার্মান আগ্রাসনের ফলে আন্তর্জাতিক পরিস্থিতির ক্রমাবনতি ঘটায় সিদ্ধান্ত পরিবর্তন করে বেলজীয় জাতীয় প্রতিরক্ষা মন্ত্রণালয় একে পুনরায় চালু করে।
দ্বিতীয় বিশ্বযুদ্ধের প্রাথমিক পর্যায়ে বেলজিয়ামের নিরপেক্ষ অবস্থানের কারণে জাহাজটির চারিদিকে বড় করে বেলজিয়ামের পতাকা একে দেয়া হয় এবং সাদা কালিতে বেলজিয়াম লিখে দেয়া হয় যাতে করে একে যুদ্ধ জাহাজ ভেবে কেউ ভুল না করে। পরবর্তীতে ১০ মে ১৯৪০ সালে বেলজিয়াম জার্মানি দ্বারা আক্রান্ত হলে এতে পুনরায় রঙ করা হয়।
বেলজীয় স্বর্ণ স্থানান্তর
যখন জার্মানি আক্রমণের জন্য সশস্ত্র বাহিনী নিয়ে ১৯৪০ সালের মে মাসে বেলজিয়ামে প্রবেশ করে তখনও ওস্টেন্ডের বন্দরে ব্যাঙ্কের অফিসে ৪০ টন সোনা মজুদ ছিল। ঐ সময় লেফটেন্যান্ট ভ্যান ভারেনবার্গের নেতৃত্বে বন্দরে উপস্থিত একমাত্র ব্যবহারযোগ্য জাহাজ ছিল এ৪। ১৯৪০ সালের ১৯ মে জাহাজটিতে ঐ স্বর্ণ মজুদ করে, ডানকির্ক (বেলজীয় সীমান্তবর্তী উত্তর ফ্রান্সের একটি শহর) এড়িয়ে (যেহেতু সেখানে জার্মান বিমানবাহিনীর একটি বিশেষ দল লাফটওয়াফে বোমা বর্ষণ করছিল) পি১৬ জাহাজটিকে সাথে নিয়ে (যাতে বেসামরিক শরণার্থীরা অবস্থান করছিল), ব্রিটিশ উপকূলের দিকে যাত্রা করে। নিরাপত্তার উদ্বেগ থাকায় বন্দরে বন্দরে স্থানান্তরের পর বেলজিয়ামের আত্মসমার্পনের মাত্র ২ দিন আগে ঐ স্বর্ণ ২৬ মে প্লাইমাউথ বন্দরে পৌঁছে । ঐ স্বর্ণ শেষপর্যন্ত ব্যাঙ্ক অফ ইংল্যান্ডে মজুদ রাখা হয়। এ৪ ইংল্যান্ডে স্বর্ণ স্থানান্তরের জন্য বেলজিয়াম সরকারের দায়িত্বপ্রাপ্ত কর্মচারী এবং পরবর্তীতে ন্যাশনাল ব্যাংকের গভর্নর হাবার্ট অ্যানসিয়াক্সকেও বহন করে।
এই বিপুল পরিমাণ বেলজীয় স্বর্ণ জার্মান আক্রমণের পূর্বেই উদ্ধার করতে পারায় নির্বাসিত বেলজিয়াম সরকার অন্য্ অনেক নির্বাসিত সরকারের যারা ব্রিটিশ অর্থনৈতিক সমর্থনের ভরসা করেছিল তাদের ন্যায় নিজেদের কার্যক্রম চালাতে সক্ষম হয়।
ফলাফল
২৮ মে বেলজিয়াম আনুষ্ঠানিক আত্মসমার্পন করায় এবং ঐ সময় ইংল্যান্ডেও বেলজিয়ামের আনুষ্ঠানিক কোন সরকার না থাকায় এ৪ এর ক্রুরা বেলজিয়ামে ফিরে যাওয়া এড়ানোর জন্য যাতে করে তাদের জার্মান যুদ্ধবন্ধী হতে না হয় তাই তাদের জাহাজ নিরপেক্ষ স্পেনের বিলবাওতে নিয়ে যায়। তারা স্পেনে পৌছায় ২৬ জুন এবং যুদ্ধের বাকি দিনগুলি ওখানেই অবস্থান করে। বেলজিয়াম ১৯৪৬ সালে আবারও জাহাজের নিয়ন্ত্রণ ফিরে পায় এবং ১৯৪৮ সালে জাহাজটি ভেঙ্গে ফেলা হয়।
স্বর্ণ স্থানান্তরে ভূমিকার জন্য লেফটেন্যান্ট ভ্যান ভারেনবার্গ বেলজিয়ামের তৃতীয় সর্বোচ্চ পদক অর্ডার অফ লিওপোল্ডে ভূষিত হন।
কবিরাজি
কবিরাজি হলো কলকাতার এক জনপ্রিয় ‘ফাস্ট ফুড’ খাবার। এই পদটির পুরো নাম ‘কবিরাজি কাটলেট’। কবিরাজি মূলত ভেটকি মাছের তৈরী হলেও চিকেন এবং মাটন কবিরাজি কাটলেট সমানভাবে জনপ্রিয় কলকাতার মানুষদের মাঝে।  কবিরাজি কাটলেটের ভেতরের মাছ মোড়া থাকে ডিমের একটি মোড়ক দিয়ে।
ইতিহাস
১৭০০ থেকে ১৮০০ খ্রিস্টাব্দের মধ্যেবর্তী সময়ে ইউরোপীয় ব্যবসায়ীদের খাবারের ধরন থেকে কবিরাজি বাংলার রান্নাঘরে প্রবেশ করে। কবিরাজি কাটলেটের বেশ মিল আছে ‘টেম্পুরা ব্যাটার’ নামক ইউরোপীয় একটি পদের যেটির ওপরের অংশটি দেখতে একেবারে কবিরাজি কাটলেটের মতোই। কবিরাজি নাম হলেও কবিরাজি চিকিৎসার সঙ্গে কোনো যোগাযোগ নেই কবিরাজি কাটলেটের। কলকাতা শহরের কবিরাজি তৈরি করেন এমন কিছু দোকানিদের অনুসারে নামটির উৎস হলো ইংরেজি ‘কভারেজ’ শব্দটি। এই কাটলেটের ওপর ডিমের বিশেষ প্রলেপ দেওয়া হয়, যে কারণে কবিরাজিকে নাকি ‘কভারেজ কাটলেট’ বলতেন ইংরেজ সাহেবরা। সেই ‘কভারেজ কাটলেট’ উচ্চারণ পাল্টিয়ে ‘কবিরাজি কাটলেট’ এ পরিণত হয়েছে।
প্রস্তুতপ্রণালী
কবিরাজি রাঁধতে আগে মাছের কাঁটা পুরোপুরি বেছে নিতে হয়। তরপর মাছের লম্বা টুকরো করে নিতে হয়। একইভাবে মাংস ব্যবহার করলেও মাংসের হাড়গুলো বের করে নিয়ে বোনলেস মাংস দিয়ে কবিরাজি রাঁধতে হয়। মাছ বা মাংসের টুকরোটিকে লেবুর রস, জল এবং নুনের মিশ্রণে ১০ মিনিট ভিজিয়ে রাখতে হয়। এরপর আদা, রসুন, মরিচ, পুদিনা পাতা, ধনিয়া বাটার মিশ্রণে এক ঘণ্টা মাছ বা মাংসের টুকরোটিকে মিশিয়ে রেখে প্রয়োজন অনুসারে নুন দিতে হয়। এর পরবর্তিতে একটি পাত্রে ডিম মিশিয়ে রাখতে হয়। মাছ বা মাংসের টুকরোটি বিপুল পরিমাণ তেলে ভেজে নিয়ে তেলে ভাজতে থাকা মাছ বা মাংসের টুকরোটির ওপরে পাত্র থেকে ডিমের গোলাটি অল্প অল্প করে তেলে ছেড়ে দিতে হয় যতোক্ষণ না পুরো মাছ বা মাংসটি ডিমের গোলা দিয়ে মুড়ে যাচ্ছে।
ক্যাং ব্যাউল
ক্যাং ব্যাউল (জন্ম আগস্ট ৯, ১৯৯০) হলেন দক্ষিণ কোরীয় অভিনেত্রী। তিনি প্রথম অভিনয় করেন ২০০৮ এবং তিনি তার টেলিভিশন নাটক মিস মামা মিয়ার (২০১৫) প্রধান চরিত্রের জন্য পরিচিত।
বজরাটেক সবজা পাইলট উচ্চ বিদ্যালয়
বজরাটেক সবজা পাইলট উচ্চ বিদ্যালয় চাঁপাই নবাবগঞ্জ জেলার অর্ন্তগত ভোলাহাট থানার বজরাটেক গ্রামে অবস্থিত। এটি ১৯৬৫ সালে প্রতিষ্ঠিত।
অবস্থান
উপজেলা থেকে প্রায় ২.০০ কিলোমিটার পূর্বে অবস্থিত। ২নং গোহালবাড়ী ইউনিয়ন পরিষদের পার্শ্বে ২০০ মিটার পূর্বদিকে অবস্থিত। উপজেলা হেডকোয়াটারের সাথে পাকা রাস্তা এবং জেলার সাথেও পাকা রাস্তার সড়ক যোগাযোগ রয়েছে।
শিক্ষক কর্মচারী
বজরাটেক সবজা পাইলট উচ্চ বিদ্যালয়ে ৮২৭ জন ছাত্র/ছাত্রী এবং ২৯ জন শিক্ষক/শিক্ষিকা ও ৫ জন কর্মচারী রয়েছে।
নামকরণের ইতিহাস
এলাকাবাসীর উদ্যোগ ও মরহুম ইউসুফ আলী মহাজনের (ওয়াকাপ স্টেটের) পৃষ্ঠপোষকতায় উনার স্ত্রী মরহুমা সবজা বিবির নামে বিদ্যালয়টির নামকরণ করা হয় বজরাটেক সবজা পাইলট উচ্চ বিদ্যালয়।
সুঈকোট
সুঈকোট পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিলো ৪৩৮৪ জন এবং খানার সংখ্যা ছিল ৭৭৩ টি।
নভজ্যোত চানা
নভজ্যোত চানা (জন্ম ২৪শে নভেম্বর ১৯৮৩) গ্লাসগোতে ২০১৪ কমনওয়েলথ গেমসে পুরুষদের ৬০ কেজি ওজন শ্রেণিতে রৌপ্যপদক অর্জনকারী এক ভারতীয় জুডোকা। তিনি ভারতের পাঞ্জাব রাজ্যের হোশিয়ারপুর জেলার বাসিন্দা। চানা বর্তমানে পাঞ্জাব পুলিশে চাকরি করছেন।
কমনওয়েলথ গেমসের সেমিফাইনাল দক্ষিণ আফ্রিকার ড্যানিয়েল লে গ্র্যাঞ্জকে হারিয়েছিলেন নভজ্যোত। এর আগে তিনি কোয়ার্টার ফাইনালে অস্ট্রেলিয়ার ২৩ বছর বয়সী টম পাপাসকে হারিয়েছিলেন তিনি।
ভাইকিংস (১ম মৌসুম)
ভাইকিংস হিস্ট্রি চ্যানেলের জন্য মাইকেল হার্স্টের রচিত ও নির্মিত একটি ঐতিহাসিক নাট্যধর্মী টেলিভিশন ধারাবাহিক। এটি প্রখ্যাত কিংবদন্তি নর্স বীর এবং ইংল্যান্ড ও ফ্রান্সের জন্য কুখ্যাত ভাইকিং র‍্যাগনার লদব্রোকের বীরত্বগাথা। ধারাবাহিকটির প্রথম মৌসুম ২০১৩ সালের ৩রা মার্চ কানাডায় প্রথম প্রচারিত হয় এবং নয় পর্বের ধারাবাহিকটির প্রথম মৌসুম ২০১৩ সালের ২৮শে এপ্রিল সমাপ্ত হয়। ধারাবাহিকটি শুরু হয় ভাইকিং যুগের শুরু থেকে, যা ৭৯৩ সালে লিন্ডিসফার্ন লুটের মধ্য দিয়ে চিহ্নিত করা হয়।
ঠাকুরগাঁও
ঠাকুরগাঁও বাংলাদেশের উত্তরাঞ্চলের রংপুর বিভাগে অবস্থিত একটি শহর। প্রশাসনিকভাবে শহরটি ঠাকুরগাঁও জেলা এবং ঠাকুরগাঁও সদর উপজেলার সদর। এটি ঠাকুরগাঁও জেলার সবচেয়ে বড় এবং প্রধান শহর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহজালাল আন্তর্জাতিক বিমানবন্দর এবং সৈয়দপুর বিমানবন্দর।বিভাগীয় শহর রংপুর থেকে ঠাকুরগাঁও শহরের দূরত্ব ১০৮ কি.মি.।
জনসংখ্যা
ঠাকুরগাঁও শহরের মোট জনসংখ্যা ৯৩,২১৩ জন যার মধ্যে ৪৭,৫০৬ জন পুরুষ এবং ৪৫,৭০৭ জন নারী। এ শহরের পুরুষ এবং নারী অনুপাত ১০৪:১০০।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৫৭ মিটার।
শিক্ষা ব্যবস্থা
ঠাকুরগাঁও শহরের স্বাক্ষরতার হার হলো শতকরা ৭১.৫ ভাগ।
কেরানীগঞ্জ উপজেলা
কেরানীগঞ্জ বাংলাদেশের ঢাকা জেলার একটি প্রশাসনিক এলাকা। কেরানীগঞ্জের সাবেক আয়তন বর্তমান কেরানীগঞ্জ থেকে শুরু করে ঢাকা মহানগর সহ গাজীপুরের একাংশ- এই বৃহত্তর এলাকাটি কেরানীগঞ্জ থানার অন্তর্ভুক্ত ছিলো।
আয়তন ও অবস্থান
কেরানীগঞ্জ ২৩.৬৮৩৩° উত্তর অক্ষাংশ থেকে ৯০.৩১২৫° পূর্ব দ্রাঘিমাংশ পর্যন্ত বিস্তৃত। ঢাকা শহরের দক্ষিণ-পশ্চিমে বুড়িগঙ্গা নদীর উপকন্ঠে কেরানীগঞ্জ অবস্থিত। ১৬৬.৮৭ বর্গ কিলোমিটার এলকা নিয়ে গঠিত কেরানিগঞ্জ উপজেলার উত্তরে সাভার উপজেলা এবং মানিকগঞ্জ জেলার সিঙ্গাইর উপজেলা, দক্ষিণে নারায়ণগঞ্জ সদর উপজেলা, পূর্বে সাভার উপজেলা, মোহাম্মদপুর, হাজারীবাগ, কামরাঙ্গীরচর, লালবাগ, কোতোয়ালী, সূত্রাপুর, শ্যামপুর এবং নারায়ণগঞ্জ সদর উপজেলা, পশ্চিমে নবাবগঞ্জ উপজেলা, মানিকগঞ্জ জেলার সিঙ্গাইর উপজেলা ও মুন্সীগঞ্জ জেলার সিরাজদিখান উপজেলা। প্রধান নদী বুড়িগঙ্গা এবং ধলেশ্বরী। তিনটি আধুনিক সেতু (বাংলাদেশ-চীন মৈত্রী সেতু যা বুড়িগঙ্গা সেতু-১ নামেও পরিচিত, বাবুবাজার ব্রিজ যা বুড়িগঙ্গা সেতু-২ নামে পরিচিত ও শহীদ বুদ্ধিজীবী সেতু, যা বুড়িগঙ্গা সেতু-৩ নামেও পরিচিত) দ্বারা রাজধানী ঢাকার সাথে কেরানীগঞ্জ সংযুক্ত।
প্রশাসনিক এলাকা
পুলিশ প্রসাশনের ভিত্তিতে কেরানীগঞ্জ এখন দু’টি থানায় বিভক্ত যথাঃ কেরানীগঞ্জ মডেল থানা ও দক্ষিণ কেরানীগঞ্জ থানা
এবং ইউনিয়নগুলো হল -
ইতিহাস
কেরানীগঞ্জ নামকরণের পেছনে যে দুটি সম্ভাব্য ঐতিহাসিক ঘটনাকে সূত্র হিসেবে উল্লেখ করা হয় তার পেছনে ইতিহাস ভিত্তিক কোন শক্ত সমর্থন পাওয়া যায় না। নবাব শায়েস্তা খানের শাসনামলে নবাবের পাইক-পেয়াদা এবং কেরানীরা বুড়িগঙ্গার ওপারে থাকতেন। এজন্য ধারণা করা হয় এই কেরানীদের নামানুসারে কেরানীগঞ্জের নামকরণ হয়েছে। এছাড়া ভিন্ন একটি মত অনুসারে, মোগল আমলে ঢাকার তৃতীয় গভর্নর ইব্রাহীম খাঁনের দুজন কর্মচারী বুড়িগঙ্গার দক্ষিণ পাড়ে বসবাস করতেন। সে থেকে এ এলাকার নাম কেরানিগঞ্জ নামকরণ করা হয়। কেরানীগঞ্জ দ্বীপাকার বলে মোঘল আমলের এক পর্যায়ে এই স্থানের নাম হয় পারজোয়ার। কেরানীগঞ্জের উত্তর ও পূর্ব সীমান্তে রয়েছে বুড়িগঙ্গা, পশ্চিম- দক্ষিণ সীমান্তে রয়েছে ধলেশ্বরী। মোঘল আমলে ধলেশ্বরী নদীর নাম ছিল ঢল সওয়ার। জোয়ার শব্দের অর্থ অঞ্চল এবং পার শব্দের অর্থ তট। সম্ভবত এই জন্যই মোঘল আমলে এই এলাকার নাম রাখা হয়েছিল পারজোয়ার যা আজও কেরানীগঞ্জের ছোট একটি এলাকার নাম হিসেবে বিদ্যমান।
ঐতিহাসিকভাবে, ১৭৫৭ সালে শাসক পরিবর্তনের পর নবাব সিরাজউদ্দৌলার স্ত্রী এবং তার এক খালা কেরানীগঞ্জের জিঞ্জিরাতে কারাবন্দী ছিলেন। ১৯৭১ সালে বাংলাদেশের মুক্তিযুদ্ধের সময় কৌশলগতভাবে বিশেষত গেরিলা যুদ্ধের ক্ষেত্রে কেরানীগঞ্জ এক গুরুত্বপূর্ণ ভূমিকা পালন করে। ঢাকা শহরে পরিচালিত অধিকাংশ গেরিলা যুদ্ধ পরিকল্পনা ও পরিচালনা করা হয় কেরানীগঞ্জ থেকে এবং এজন্য অনেক মূল্যও দিতে হয়েছে। পাকিস্থানি সেনারা কোনাখোলা, বাস্তা, ব্রাক্ষ্মণকৃর্থ, ঘাটারচর, মনোহরিয়া, জয়নগর, গোয়ালখালি, খাগাইল ও খোলামোড়ার বহু বাড়িঘরে আগুন ধরিয়ে দেয়। গেরিলারা পরবর্তীতে এখান হতে পাকিস্থানি সেনাদের ওপরে ব্যাপক গেরিলা আক্রমণ চালায়।
জনসংখ্যার উপাত্ত
১৯৯১ সালের আদমশুমারি অনুযায়ী কেরানীগঞ্জের জনসংখ্যা ছিল ৫,৩০,১৭৪ জন। এর মধ্যে ৫৪.৬ শতাংশ পুরষ এবং ৪৫.৪ শতাংশ নারী। ১৮ উর্দ্ধ জনসংখ্যা ছিল ২,৮৩,৯৯৭ জন। সেসময় এই উপজেলায় ৭-উর্দ্ধ বয়সী জনসংখ্যার ৩৭.৭% স্বাক্ষরজ্ঞান সম্পন্ন ছিল যা জাতীয় গড় সাক্ষরতার ৩২.৪ শতাংশ।
ঘোষ জিহ্বৌষ্ঠ্য নাসিক্যধ্বনি
ঘোষ জিহ্বৌষ্ঠ্য নাসিক্যধ্বনি হল এক বিশেষ প্রকার ব্যঞ্জন ধ্বনি যা পৃথিবী মাত্র দুটি ভাষায় দেখতে পাওয়া যায়। আন্তর্জাতিক ধ্বনিমূলক বর্ণমালায় এই ধ্বনিকে ⟨n̼⟩ বা ⟨m̺⟩ দ্বারা প্রকাশ করা হয়।
২০১৯-২০ ঢাকা প্রিমিয়ার ডিভিশন ক্রিকেট লিগ
২০১৯-২০ ঢাকা প্রিমিয়ার ডিভিশন ক্রিকেট লিগ হচ্ছে ঢাকা প্রিমিয়ার ডিভিশন ক্রিকেট লিগ প্রতিযোগিতার একটি সংস্করণ, যা বাংলাদেশে অনুষ্ঠিত একটি লিস্ট এ ক্রিকেট প্রতিযোগিতা। এটি হচ্ছে লিস্ট এ মর্যাদা সম্পন্ন উক্ত প্রতিযোগিতার সপ্তম আসর, যদিও এ মর্যাদাটি পেতে প্রতিযোগিতাটির প্রায় ৩৫টি আসর সম্পন্ন হয়েছে। প্রতিযোগিতাটি ১৫ মার্চ ২০২০ থেকে শুরু হয়েছে, এবং ৮ মে ২০২০ শেষ হতে নির্ধারিত রয়েছে।  প্রতিযোগিতাটি শুরুর পূর্বে সর্বমোট ১৩৭জন খেলোয়াড় দল বদল করেছে। আবাহনী লিমিটেড হচ্ছে বিগত আসরের চ্যাম্পিয়ন।
করোনাভাইরাসের বৈশ্বিক মহামারী থাকা সত্ত্বেও প্রতিযোগিতাটি পূর্ব নির্ধারিত পরিকল্পনা অনুযায়ী শুরু হয়, তারপরেও ১৫ ও ১৬ মার্চের খেলার সারাংশের পর বাংলাদেশ ক্রিকেট বোর্ড (বিসিবি) মহামারীর অগ্রিম প্রস্তুতি হিসাবে ৩১ মার্চ ২০২০ পর্যন্ত সকল খেলা স্থগিত করে।
দল
নিম্নোক্ত দলগুলো প্রতিযোগিতায় অংশ গ্রহণ করছে:
পয়েন্ট টেবিল
গ্রুপ পর্যায় দল প্রতিযোগিতার সুপার লিগ পর্যায়ে উন্নীত
সুপার লিগ চ্যাম্পিয়ন
অবনমন লিগ দলগুলো ঢাকা প্রথম বিভাগ ক্রিকেট লিগে অবনমিত।
কুয়েতে গাঁজা
কুয়েতে গাঁজা সব কাজের জন্যই বেআইনি, এবং এমনকি অল্প পরিমাণে মাদকদ্রব্য রাখা একটি ফৌজদারি অপরাধ এবং এর ফলে প্রচুর জেলের সময় এবং উল্লেখযোগ্য জরিমানা হতে পারে।
এনফোর্সমেন্ট
গাঁজা রাখা বা ব্যক্তিগত ব্যবহারের ফলে দুই বছরের জেল এবং জরিমানা হতে পারে। মাদক-সম্পর্কিত অপরাধের শাস্তি মৃত্যুদণ্ড পর্যন্ত গুরুতর হতে পারে।
আন্তর্জাতিক চোরাচালান
গাঁজা এবং অন্যান্য মাদক আফগানিস্তান থেকে ইরান হয়ে কুয়েতে, তারপর ইউরোপে পাঠানো হয়।
শারদা, নেপাল
১৯৯১ সালে নেপালের জনশুমারি অনুসারে এর জনসংখ্যা ছিল ৬,৩৯০ জন। ২০১১ সালের সর্বশেষ জনশুমারি অনুসারে জনসংখ্যা বেড়ে দাঁড়িয়েছে ২৩,৭৩০ জন।
কারাকাট লোকসভা কেন্দ্র
কারাকাট লোকসভা কেন্দ্রটি বিহার রাজ্যের ৪০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর কারাকাট শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
কারাকাট লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন জনতা দল (সংযুক্ত)-এর শ্রী মহাবলী সিং।  ==
কুকুরের মাংস
কুকুরের মাংস হচ্ছে কুকুর থেকে প্রাপ্ত মাংস এবং অন্যান্য ভোজ্য অংশ। ঐতিহাসিকভাবে, কুকুরের মাংস বিশ্বের অনেক জায়গায় ব্যবহারের নজির পাওয়া গেছে। একবিংশ শতাব্দীতে, কুকুরের মাংস চীন, দক্ষিণ কোরিয়া, ভিয়েতনাম, এবং নাইজেরিয়ায় খাওয়া হয় এবং এটি খাওয়া বিশ্বের অন্যান্য কিছু দেশেও বৈধ। কিছু স্থানীয় সংস্কৃতিতে কুকুরের মাংস সেবনকে তাদের ঐতিহ্যবাহী, রীতিনীতি বা প্রতিদিনের খাবার হিসাবে বিবেচনা করা হয় এবং অন্যান্য সংস্কৃতিতে কুকুরের মাংস খাওয়াকে নিষিদ্ধ বিবেচনা করা হয়। ২০১৪ সালের একটি ধারণা অনুসারে প্রতি বছর বিশ্বব্যাপী মানুষ ২৫ মিলিয়ন কুকুর খায়।
ব্রিটিশ বাংলাদেশী ব্যক্তিদের তালিকা
এটি হল উল্লেখযোগ্য ব্রিটিশ বাংলাদেশী ব্যক্তিবর্গের একটি তালিকা। এতে যুক্তরাজ্যে বসবাসরত প্রবাসী বাংলাদেশীদের এবং বাংলাদেশী বংশোদ্ভুত কিন্তু জন্মসূত্রে ব্রিটিশ নাগরিকদের নাম অন্তর্ভুক্ত করা হয়েছে।
বার্ষিক ব্রিটবাংলা সম্প্রদায় থেকে সফল সদস্যদের স্বীকৃত স্বরুপ ব্রিটিশ বাংলাদেশী জীবনীগ্রন্থ এবং ব্রিটিশ বাংলাদেশী শক্তি ও প্রেরণা ১০০ তাদের উল্লেখযোগ্য কাজ, অবদান এবং ব্রিটিশ সমাজের তাদের সাফল্য।
সাংবাদিকতা
আরও দেখুন: বাংলা মিরর, জনমত পত্রিকা এবং লন্ডন বাংলা প্রেস ক্লাব
চলচ্চিত্র ও নাটক
তসলীম আহমেদ,জাফ্রি জুবায়েদ,আবু তাহের, হিরন বেগ, স্বাধীন কসরু, সেতু চৌধূরী, ইকবাল বাহার, ফারুক আহমেদ রনী, হাসি খান, দীনু শফিক, তানভীর আহমেদ (প্রামাণ্যচিত্র নির্মাতা)।
২০১৪ বিশ্বকাপ (দ্ব্যর্থতা নিরসন)
২০১৪ ফিফা বিশ্বকাপ ফিফা আন্তর্জাতিক ফুটবল সংস্থা প্রতিযোগিতার ২০তম আসর।
২০১৪ বিশ্বকাপ আরও বুঝানো হতে পারে:
মালাইকা গোয়েল
মালাইকা গোয়েল (জন্ম: ২৩শে অক্টোবর ১৯৯৭) একজন ভারতীয় ক্রীড়া শুটার। তিনি স্কটল্যান্ডের গ্লাসগোতে আয়োজিত ২০১৪ কমনওয়েলথ গেমসে মহিলাদের ১০ মিটার এয়ার পিস্তল প্রতিযোগিতায় রৌপ্যপদক জিতেছিলেন। তিনিই ছিলেন ভারতের সর্বকনিষ্ঠ পদকবিজয়ী।
কর্মজীবন
২০১৪ কমনওয়েলথ গেমসে, তিনি ১৯৭.১ পয়েন্ট অর্জন করে রৌপ্যপদক জিতেছিলেন। ২০১৪ সালে কুয়েতে এশিয়ান চ্যাম্পিয়নশিপেও তিনি একটি ব্রোঞ্জ জিতেছিলেন। ২০১৫ সালে নয়াদিল্লিতে ৫৯ তম জাতীয় শ্যুটিং চ্যাম্পিয়নশিপে, তিনি ১০ মিটার এয়ার পিস্তল ইভেন্টে ব্রোঞ্জ পদক অর্জন করেছিলেন। গোয়েলের কোচ হলেন মহিন্দর লাল এবং গুরজিৎ সিং।
বিজয়নগরম জেলা
বিজয়নগরম জেলাটি ভারতের অন্ধ্রপ্রদেশ রাজ্যের উপকূলীয় অন্ধ্র বিভাগের নয়টি প্রশাসনিক জেলার মধ্যে অন্যতম;এর সদর দফতরটি বিজয়নগরম শহরে অবস্থিত। জেলাটি পূর্বদিকে শ্রীকাকুলাম জেলা দ্বারা, দক্ষিণ-পশ্চিমে ভেমুনিপট্টম শহর দ্বারা, দক্ষিণ-পূর্ব দিকে বঙ্গোপসাগর দ্বারা এবং উত্তর-পশ্চিমে ওড়িশা রাজ্যের দ্বারা সীমাবদ্ধ। ১৯৭৯ সালের ১লা জুন পার্শ্ববর্তী জেলা শ্রীকাকুলাম এবং বিশাখাপত্তনম থেকে কিছু অংশ বের করে নিয়ে এই জেলাটি গঠিত হয়েছিল। জেলাটির নামকরণ করা হয়েছে ভিজিয়ানাগ্রাম (বা বিজয়নগরম) দেশীয় রাজ্যের নামে (বিজয়া মানে বিজয় এবং নগরম মানে তেলেগুতে শহর)। এটি অন্ধ্র প্রদেশের সবচেয়ে কম জনবহুল জেলা।
থাম্ব|260x260পিক্সেল|ভিজিয়ানাগ্রাম শহরের একটি দৃশ্য জেলাটি মাওবাদী অধ্যুষিত রেড করিডরের একটি অংশ।
ভূগোল
থাম্ব|অন্ধ্রপ্রদেশের জেলা জেলাটি ১৭ -১৫' পূর্ব দ্রাঘিমাংশ এবং ১৯-১৫’ এবং পূর্ব দ্রাঘিমাংশের মধ্যে এবং ৮৩-০০’ পূর্ব অক্ষাংশ এবং ৮৩-৪৫’ পূর্ব অক্ষাংশের মধ্যে অবস্থিত। জেলার আয়ত্ন ৬,৫৩৯ বর্গকিলোমিটার (২৫২৫ বর্গ মাইল)।
জেলায় প্রধান প্রবাহিত নদীগুলি হ'ল নাগাবলী নদী, সুবর্ণমুখী নদী, বেগবতী নদী, চম্পাবতী নদী, গোস্তানি নদী এবং কান্দিভালাস নদী। জেলায় বড় কোন সেচ প্রকল্প নেই। ডেনকাডা অ্যানিকুট, থাটিপুডি বাঁধ, আন্দ্রা জলাধার প্রকল্প, বেগবতী অ্যানিকুট, সুরপাদু আনিখুট, সীতানগরম অ্যানিকুট, পেদা অঙ্কালাম অনিকট, ভোটেগেদা জলাধার প্রকল্প, প্যারাডী অনিকুট, থোটাপল্লি নিয়ন্ত্রক এবং ভেঙ্গালা রায়া সাগরম প্রকল্প প্রভৃতি বিভিন্ন মাঝারি সেচপ্রকল্প। এই প্রকল্পগুলি এবং অন্যান্য ছোট প্রকল্পগুলির আওতায় মোট ২৮৫,০৭৭ একর ভূমি সেচের অন্তর্গত।
জলবায়ু
ভিজিয়ানাগ্রাম জেলার জলবায়ুর বৈশিষ্ট্য প্রায় সারা বছর ধরে উচ্চ আর্দ্রতা এবং ভাল মৌসুমী বৃষ্টিপাত। ২০০৪ সালের হিসেবে সর্বাধিক তাপমাত্রা ছিল মে মাসে রেকর্ড করা ৩৯.৬০ ডিগ্রী সেন্টিগ্রেড এবং ন্যূনতম তাপমাত্রা ডিসেম্বর মাসে রেকর্ড করা ১৭.১০ ডিগ্রী সেন্টিগ্রেড।
জনমিতি
২০১১ সালের জনগণনা অনুসারে, ভিজিয়ানাগ্রাম জেলার জনসংখ্যা ২,৩৪৪,৪৭৪ জন, যা প্রায় লাটভিয়া বা মার্কিন যুক্তরাষ্ট্রের নিউ মেক্সিকো রাজ্যের সমান। জনসংখ্যার হিসেবে এটি ভারতের ৬৪০টি জেলার মধ্যে ১৯৩তম স্থান অধিকার করে। জেলাটির জনসংখ্যার ঘনত্ব প্রতি বর্গকিলোমিটারে ৩৫৮ জন (৯৩০ জন / বর্গ মাইল)। ২০০১ - ২০১১ এর জনসংখ্যার বৃদ্ধির হার ছিল ৪.১৬%। ভিজিয়ানাগ্রামের লিঙ্গানুপাত প্রতি ১০০০ জন পুরুষের জন্য ১০১৬ জন মহিলা এবং সাক্ষরতার হার ৫৯.৪৯%
মন্দির
সরকারি বিভাগের অধীনে জেলাতে মোট এগারোটি মন্দির রয়েছে।
শিবরথা, নেপাল
শিবরথা পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ৪৩৭২ জন এবং খানার সংখ্যা ছিল ৭৪৯ টি।
মিস মাম্মা মিয়া
মিস মামা মিয়া হল দক্ষিণ কোরীয় রোমান্টিক ড্রামা।যেটির পরিচালনা করেন পার্ক সু জুং।ক্যাং ব্যাউল এই নাটকে প্রধান চরিত্রে অভিনয় করেন।এটি কেবিএস ড্রামায় প্রচারিত হয়।
লঞ্চপ্যাড (ওয়েবসাইট)
লঞ্চপ্যাড (Launchpad) হল একটি ওয়েব অ্যাপলিকেশন এবং ওয়েব সাইট, যা এর ব্যবহারকারীদের সফটওয়্যার উন্নয়ন ও ব্যবস্থাপনা করতে সহায়তা করে। এখানে মূলত ফ্রি সফটওয়্যারগুলি নিয়ে কাজ করা হয়। ক্যানোনিকাল লিমিটেড লঞ্চপ্যাডের ডেভলপমেন্ট এবং ব্যবস্থাপনার কাজ করে। যদিও বর্তমানে যে কেউই সমন্বিতভাবে এই প্রকল্পের উন্নয়ন প্রকল্পে যুক্ত হতে পারবেন।
২১ জুলাই, ২০০৯ তারিখে লঞ্চপ্যাডের সোর্সকোড জিএনইউ এফ্রো জেনারেল পাবলিক লাইসেন্সের অধিনে প্রকাশ করা হয়। জুলাই ২০১০ পর্যন্ত এখানে ১৮৮০০ এর ও বেশি প্রকল্প হোস্ট করা হয়েছে। আগস্ট ২০০৯ সময়ের মধ্যে launchpad.net এ ১০ লক্ষ দর্শনার্থি এসেছে এমন তথ্য প্রকাশিত হয়েছে Compete.com পরিচালিত এক জরিপে।
বিভিন্ন অংশ
একটি তাৎপর্যপূর্ণ কিন্তু কম দৃশ্যমান উপাদান হল Soyuz, লঞ্চপ্যাডের বণ্টন ব্যবস্থাপনার অংশ। লঞ্চপ্যাড বর্তমানে মুখ্যভাবে উবুন্তু উন্নত করবার জন্য ব্যবহৃত হয়, একটি অপারেটিং সিস্টেম । লঞ্চপ্যাড ফস(ফুল অপ্সান সায়েন্স সিস্টেম) FOSS(মুক্ত/ মুক্ত উৎস) জোপ৩ অ্যাপ্লিকেশান সফটওয়ার ব্যবহার করে।
ফুটবল ক্লাব ইন্টার জাপ্রেশিচ
নগোমেতনি ক্লুব ইন্টার জাপ্রেশিচ (Nogometni Klub Inter Zaprešić, NK Inter Zaprešić; এছাড়াও ফুটবল ক্লাব ইন্টার জাপ্রেশিচ, এফসি ইন্টার জাপ্রেশিচ অথবা শুধুমাত্র ইন্টার জাপ্রেশিচ নামে পরিচিত) হচ্ছে জাপ্রেশিচ ভিত্তিক একটি ক্রোয়েশীয় পেশাদার ফুটবল ক্লাব। এই ক্লাবটি বর্তমানে ক্রোয়েশিয়ার শীর্ষ স্তরের ফুটবল লীগ ক্রোয়েশীয় প্রথম ফুটবল লীগে খেলে। এই ক্লাবটি ১৯২৯ সালের ২৫শে জুন তারিখে প্রতিষ্ঠিত হয়েছে। ইন্টার জাপ্রেশিচ তাদের সকল হোম ম্যাচ জাপ্রেশিচের স্তাদিওন এসআরসি জাপ্রেশিচে খেলে থাকে; যার ধারণক্ষমতা হচ্ছে ৫,২২৮। বর্তমানে এই ক্লাবের ম্যানেজারের দায়িত্ব পালন করছেন তোমিস্লাভ ইভকোভিচ এবং সভাপতির দায়িত্ব পালন করছেন ব্রাঙ্কো লালিয়াক। ক্রোয়েশীয় রক্ষণভাগের খেলোয়াড় গর্দান আন্দ্রিচ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ইন্টার জাপ্রেশিচ এপর্যন্ত ৪টি শিরোপা জয়লাভ করেছে; যার মধ্যে ৩টি ক্রোয়েশীয় দ্বিতীয় ফুটবল লীগ এবং ১টি ক্রোয়েশীয় কাপ শিরোপা রয়েছে।
আদ্রিয়ানো করেইয়া
আর্দ্রিয়ানো করেইয়া ক্লারো (জন্মঃ ২৬ অক্টোবর ১৯৮৪), যিনি আর্দ্রিয়ানো নামে পরিচিত, একজন ব্রাজিলীয় ফুটবলার যিনি তুরস্কের ক্লাব বেসিকটাস এর হয়ে প্রধানত লেফট ব্যাক হিসেবে খেলেন। আর্দ্রিয়ানোর ফুটবলার জীবন শুরু হয় ব্রাজিলীয় ক্লাব কোরিতিবায়। ২০০৫ সালে তিনি সেভিয়ায় যোগ দেন। ২০১০ সালে আর্দ্রিয়ানো বার্সেলোনায় যোগ দেন। ২০১৬ সালে তুরস্কের ক্লাব বেসিকটাস তাকে বার্সেলোনা থেকে কিনে নেয়।
আর্দ্রিয়ানো রক্ষণভাগের খেলোয়াড় ও মধ্যমাঠের খেলোয়াড় হিসেবে মাঠের ডান ও বাম উভয় পাশে খেলতে পারেন।
আর্দ্রিয়ানো ব্রাজিল অনূর্ধ্ব-২০ দলের হয়ে ফিফা যুব বিশ্বকাপ খেলেছেন। ২০০৩ সালে তার ব্রাজিল জাতীয় দল এ অভিষেক হয়।
নিজাত রহিমভ
নিজাত রহিমভ (Nicat Rəhimov; জন্ম: ১৩ আগস্ট, ১৯৯৩) বাকুতে জন্মগ্রহণকারী অভিবাসন প্রত্যাশী কাজাখস্তানী ভারোত্তোলক। এর পূর্বে নিজ জন্মভূমি আজারবাইজানের পক্ষে আন্তর্জাতিক ক্রীড়াঙ্গনে প্রতিনিধিত্ব করেছেন তিনি।
খেলোয়াড়ী জীবন
২০১০ গ্রীষ্মকালীন যুব অলিম্পিক আসরে আজারবাইজানের পক্ষে স্বর্ণপদক এনে দেন। এছাড়াও, ২০১৩ সালের জুনিয়র বিশ্ব ভারোত্তোলন চ্যাম্পিয়নশীপে রৌপ্যপদক জয় করেন তিনি। একই সালে অনুষ্ঠিত গ্রীষ্মকালীন ইউনিভার্সিয়াডে আজারবাইজানের পতাকা বাহক ছিলেন। কিন্তু, ডোপিং টেস্টে শরীরে নিষিদ্ধ মাদক অক্সান্ড্রোলোন ও ডিহাইড্রোমেথিল্টেস্টোস্টেরোনের অস্তিত্ব থাকায় জুন, ২০১৩ সাল থেকে তাকে ২ বছরের জন্য ক্রীড়াঙ্গনে অংশগ্রহণ থেকে বিরত রাখা হয়। ২০১৬ সালের রিও অলিম্পিকে ৭৭ কেজি ওজন শ্রেণীতে কাজাখস্তানের পক্ষে স্বর্ণ জয় করেন। পাশাপাশি ক্লিন ও জার্কে ২১৪ কেজি ওজন উত্তোলন করে নতুন বিশ্বরেকর্ড স্থাপন করেন তিনি।
মালবীয় নগর মেট্রো স্টেশন
মালবীয় নগর মেট্রো স্টেশন দিল্লি মেট্রোর ইয়োলো লাইনে অবস্থিত। এটি দিল্লি জাতীয় রাজধানী অঞ্চলের মালবীয় নগরে অবস্থিত ভূগর্ভস্থ মেট্রো স্টেশন। ২০১০ সালের ৩রা সেপ্টেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ।
সংযোগ
নিকটবর্তী বাস স্টপগুলি থেকে দিল্লি পরিবহন নিগমের ০ওএমএস (+), ৪৪৮, ৪৪৮এ, ৪৪৮সিএল, ৪৯৩, ৫০০, ৫১২, ৫২২এ, ৫৩৪, ৫৩৪এ, ৫৪৮, ৫৪৮সিএল, ৫৪৮এক্সট, ৬৮০, এসি-৫৩৪, ওএমএস (+), ওএমএস (+) এসি বাস পরিষেবা চালু রয়েছে।
ভূমি (জ্যামিতি)
থাম্ব|পিরামিডের কঙ্কাল-কাঠামোয় এর ভূমিকে এর তলদেশে দেখানো হয়েছে যদিও এর যেকোন তলকেই ভূমি হিসেবে ধরা যেতে পারে।
ক্ষেত্রফল ও আয়তন নির্ণয়ে ভূমির ব্যবহার
মূলত জ্যামিতিক কাঠামোর ক্ষেত্রফল এবং আয়তন নির্ণয়ে উচ্চতার পাশাপাশি ভূমির ব্যবহার করা হয়। এক্ষেত্রে কোন কাঠামোর ভূমির পরিমাপকেই (নির্ণীত দৈর্ঘ্য বা ক্ষেত্রফলকে) কাঠামোটির ভূমিরূপে নির্দেশ করা হয়ে থাকে।
উচ্চতাকে ভূমির দ্বারা গুণ করে সামান্তরিকের ক্ষেত্রফল অথবা প্রিজম ও সিলিন্ডারের আয়তন পরিমাপ করা যেতে পারে। আবার, ত্রিভুজের ক্ষেত্রফল এবং শঙ্কু ও পিরামিডের আয়তন এই গুণফলের একেবারে সমান না হয়ে এর একটি ভগ্নাংশ হয়ে থাকে। এছাড়া ট্রাপিজিয়াম এবং ফ্রাস্টামের মতো কিছু কাঠামোতে দুটি সমান্তরাল ভূমিও থাকে যাদের উভয়কেই কাঠমোটির দ্বারা আবদ্ধ এলাকার পরিমাণে ব্যবহার করা হয়।
ত্রিকোণমিতিতে বর্ধিত বাহুর প্রয়োগ
থাম্ব|ABC স্থুলকোণী ত্রিভুজে শীর্ষবিন্দু A থেকে অঙ্কিত উচ্চতা শীর্ষবিন্দুটির বিপরীত BC বাহুর বর্ধিতাংশকে অর্থাৎ BD বর্ধিত ভূমিকে D বিন্দুতে ছেদ করেছে যেখানে D বিন্দুটি ত্রিভুজটির বাইরে অবস্থান করছে।
কোন বহুভুজের যে বাহুকে ভূমি ধরা হয় তাকে একটি নির্দিষ্ট বিন্দু পর্যন্ত বর্ধিত করলে যে রেখা পাওয়া যায় তাই বর্ধিত ভূমি। অর্থাৎ, কোন বহুভুজের বর্ধিত ভূমি হল রেখার বর্ধিতাংশবিশেষ যার মধ্যে বহুভুজটির ভূমি অন্তর্ভুক্ত থাকে। স্থুলকোণী ত্রিভুজের ক্ষেত্রে বর্ধিত ভূমি গুরুত্বপূর্ণ। স্থুলকোণী ত্রিভুজের কোন সূক্ষ্ম কোণ থেকে অঙ্কিত উচ্চতা বা উচ্চতারেখা ত্রিভুজটির বাইরে অবস্থান করে এবং এই উচ্চতারেখা সূক্ষ্ম কোণটির বিপরীতে থাকা বাহুর বর্ধিত অংশকে অর্থাৎ বর্ধিত ভূমিকে যা প্রকৃতপক্ষে ভূমি নয় তাকে লম্বভাবে ছেদ ছেদ করে।
ওয়ানটেল কমিউনিকেশন লিমিটেড
ওয়ানটেল একটি বাংলাদেশী ফিক্সড লাইন এবং প্রাইভেট পাবলিক সুইচড টেলিফোন নেটওয়ার্ক অপারেটর। ২০০৮ সালের মে পর্যন্ত এই অপারেটরের মোট গ্রাহক সংখ্যা ছিল ৩৭,৭৯৬।
ইতিহাস
ওয়ানটেল বাংলাদেশের উত্তর-পশ্চিম অংশে ( রাজশাহী বিভাগ ) ফিক্সড ফোন পরিষেবা সরবরাহের জন্য বাংলাদেশ টেলিযোগযোগ নিয়ন্ত্রণ কমিশন থেকে লাইসেন্স পেয়েছে।
নম্বর স্কিম
ওয়ানটেল তার গ্রাহকদের জন্য নিম্নলিখিত নম্বর স্কিম ব্যবহার করে:
যেখানে ৮৮০ বাংলাদেশের জন্য আন্তর্জাতিক গ্রাহক ডায়ালিং কোড এবং কেবল বাইরে থেকে ডায়াল করার ক্ষেত্রে এটির প্রয়োজন।
৬৪ র‌্যাংকসটেলের জন্য অ্যাক্সেসের কোড হিসেবে বাংলাদেশ সরকার কর্তৃক বরাদ্দ হয়। +৮৮০ -এর ক্ষেত্রে স্থানীয় কল উপস্থাপনে 0 ব্যবহার করা প্রয়োজন, সুতরাং ওয়ানটেলের ০৬৪ হল সাধারণ অ্যাক্সেস কোড।
সেবা
ওয়ানটেল রাজশাহী, বগুড়া ও রংপুরে তিনটি গ্রাহক সেবা কেন্দ্র প্রতিষ্ঠা করেছে।
উমিয়া টাউন হল
thumb|260px|১৯০২ সালে উমিয়া টাউন হলের ছবি thumb|260px|রাধুস্পার্কেন।
উমিয়া টাউন হল ১৮৮৮ সালের অগ্নিকান্ডের পর নির্মিত হয়েছিল। এটি অগ্নিকান্ডে ধ্বংসপ্রাপ্ত হওয়া পূর্বের টাউন হলের (১৬৬০ সালে নির্মিত) স্থানে নির্মিত হয়। এটি ১৮৯০ সালে সমাপ্তির মুখ দেখে। স্টকহোমের স্থপতি ফ্রেডরিক ওলাস লিন্ডস্ট্রম এর স্থাপত্যের দায়িত্বে ছিলেন। শহুরে অঞ্চল উন্নয়নমূলক প্রকল্পের অধীনে লিন্ডস্ট্রম এই টাউন হলকে নদীতীরের পরেই স্থান দেন। এর প্রধান স্তম্ভ উমে নদীর উপকূলের দিকে (যা শহরের প্রধান প্রবেশমুখ এবং এখনও নাব্য) অবস্থিত।
দ্বিতীয় টাউন হল
গ্রেট উত্তরীয় যুদ্ধকালীন সময়ে রাশীয়দের মাধ্যমে শহরটি সম্পূর্ণরূপে পুড়ে যায়, কিন্তু ১৭২১ সালের শান্তির পর টাউন হল স্কোয়ারের উত্তরের শেষ মাথায় একটু নতুন টাউন হল তৈরির কথা ভাবা হয় ও নির্মিত হয়। নতুন টাউন হলটি দুই তলার সাথে দুই উইং এবং একটি ঘড়ি ও আকর্ষণীয় ঘড়ির ছোট টাওয়ার দিয়ে গঠিত। নিচতলায় সিটি সেলার ছিল, যা একটি সরাই বা রেস্তঁরা হিসেবে ব্যবহৃত হত এবং একটি দেনাদার এর কারাগারও এখানে ছিল। উপরের দিকে বলরুম ছিল এবং বৈঠকের জন্য ছোট একটি কক্ষ ছিল। পশ্চিমের পাশে দুইটি কক্ষ ছিল যা শিক্ষামূলক কাজের জন্য ব্যবহৃত হত।
তৃতীয় টাউন হল
টাউন হল স্কোয়ারের উত্তরের ব্লকে ১৮১৪ সালে একটি বড় ও নতুন টাউন হল নির্মাণ করা হয়। এ ভবনটি দোতলা ছিল এবং এর বহির্ভাগ দক্ষিণে ছিল। ভবনের নকশা করেন স্যামুয়েল এনান্ডার যিনি ওভারিনটেন্ডেন্টস্যামবেতেত (সুপারিনটেনডেন্ট বোর্ড) এরও স্থপতি ছিলেন। ১৭৭৬ সালে বলবৎকৃত রয়েল বিল্ডিং রেগুলেশন অনুযায়ী, পাবলিক ভবনগুলোকে পাথর দ্বারা নির্মাণ করতে হবে। কিন্তু উমিয়ার বিধান মোতাবেক এগুলো কাঠ দিয়েই তৈরি হয়।
নিচতলায় ছিল সিটি সেলার, নিলাম ঘর, এবং রিমান্ড কারাগার। উপরের দিকে পূর্বের অর্ধেক দিকে ছিল বিশাল হল ও সাধারণ খাবারের ঘর, কথোপকথন কক্ষ ও একটি অট্রিয়াম। পশ্চিমের অর্ধাংশে ম্যাজিস্ট্রেটের সেশন হল ও শহরের বয়োবৃদ্ধদের জন্য সাধারণ কক্ষ ছিল।
উপরের তলার কক্ষের উচ্চতা নিচতলা ও ভবনের বহির্দিকের চেয়ে বেশি ছিল এবং একটি কঠোর এবং মসৃণ সাম্রাজ্যের শৈলী দ্বারা নির্মিত ছিল, এর উপরের দিকের পরিসীমা আরো বেশি ছিল।
বর্তমান টাউন হল
ফ্রেডরিক ওলাস লিন্ডস্ট্রম - যিনি ১৮৮৯-৯০ সালে উমিয়া শহর গীর্জার নীলনকশা তৈরি করেছিলেন, এই টাউন হল নির্মাণের জন্যও নিয়োজিত হন লিন্ডস্ট্রম ওলন্দাজ রেনেসাঁ ধাঁচকেই পছন্দ করেছিলেন, যাতে একটি নির্দিষ্ট অপ্রতিসাম্যতা রয়েছে। এর নানা চূড়া একাধিক উচ্চতা ও আকারে তৈরি হয়েছিল। অন্যথায় এর স্থম্ভ টান এবং লাল ইট দিয়ে নির্মিত। এর পোর্টালগুলো জানালাকে ঘিরে ছিল এবং অন্যান্যকিছু হালকা বেলেপাথর দিয়ে তৈরি। অর্থনৈতিক কারণে কিছু স্থানে সস্তা পেটা লোহা দিয়ে তৈরি হয়েছে। এর সাথে সামঞ্জস্যপূর্ণ তেলরংও ব্যবহৃত হয়েছে।
দ্বৈত প্রধান প্রবেশপথ
১৮৯০ সালের মাঝেরদিকে উচ্চ নরল্যান্ডের প্রধান লাইন উমিয়াতে পৌছলে একটি অকল্পনীয় সমস্যা দেখা দেয়। ঠিক করা হয়েছিল যে নতুন রেলওয়ে স্টেশন টাউন হলের ঈষৎ উত্তর দিকে নির্মিত হবে; অর্থাৎ টাউন হলের পিছনের দিকে। তবে তাহলে রেলওয়ে উদ্বোধনকালে তাহলে রাজাকে টাউন হলের পিছনের দিক দেখতে হবে, যা সম্ভবপর ছিল না। একারণে ১৮৮৬ সালে রাজা দ্বিতীয় অস্কার-এর আগমনের পূর্বেই উত্তরমুখী অপর একটি প্রবেশদ্বার তৈরি করা হয় যা এখন রাধুস্টোরগেট (টাউন হল স্কোয়ার) রূপে রয়েছে এবং এর প্রধান প্রবেশপথ দুটো।
টাউন হল এর পশ্চিম বাড়ির ত্রিকোণ ধার নেভিগেশন কুলুঙ্গি
২রা জুলাই, ১৮৯২ সালে ভিক্টর রিয়েডবার্গ ও জর্জ ভন রোসেন উমিয়া সিটি কাউন্সিলে ভাস্কর্যবিদ অস্কার বার্গের সুপারিশ লেখেন। বার্গ বিচারের দেবী জাস্টিটিয়ার ভাস্কর্য নির্মাণ করতে চেয়েছিলেন। ভাস্কর্যে পশ্চিমদিকের ত্রিকোণ ধারে কিছু আঁকা বিষয়ও থাকবে যা পুরাতন পুলিশ স্টেশনের ওপরে থাকবে এবং বর্তমানে এখানে দেয়াল উঠেছে। ১৮৮৮ সালের ভয়াবহ অগ্নিকাণ্ডের পর সিটি কাউন্সিল ঠিক করে যে এই খরচ তাদের পক্ষে বহন করা সম্ভব হবে না। একই কারণে হেলমার অসলান্ডের ভাই এলি অসলান্ড ৫০০ ক্রাউনে ভাস্কর্যটি নির্মাণের প্রস্তাবও ত্যাগ করা হয়। তাই, টাউন হলের পশ্চিম পাশের বাড়ির ত্রিকোণ ধারে অবস্থিত আজকের কুলুঙ্গি কোন মূর্তি ছাড়া খালি দাঁড়িয়ে রয়েছে।
দ্বিতীয় গুস্তভ আডলফের বাস্ট
স্টোরগাটান (প্রধান সড়ক) ও টাউন হলের দক্ষিণ দিকে (নদীর দিকে) এর মাঝে উমিয়ার প্রতিষ্ঠাতা দ্বিতীয় গুস্তভ আডলফের বাস্ট রয়েছে। বাস্টটি ব্রোঞ্জ দিয়ে গঠিত এবং একটি গ্রানাইট থামালের ওপর দাঁড়িয়ে আছে। থামালটির গারস ("Gustavus Adolphus Rex Sueciae") এর মনোগ্রাম সমেত একটি বৃহৎ পদকও থাকে। এর মোট উচ্চতা ৩ মিটারের ন্যায়, এবং এই বাস্টটি শিল্পী ওটো স্ট্যান্ডম্যান কর্তৃক অঙ্কিত। ভ্যাস্টারবটেন রেজিমেন্তের ৩০০ তম প্রতিষ্ঠাবার্ষিকী উপলক্ষে ২০শে আগস্ট, ১৯২৪ সালে এই ভাস্কর্যটি উন্মোচিত হয়।
গুরবানি জাজ
ব্যক্তিগত জীবন
গুরবানি পাঞ্জাবের চণ্ডীগড়ে বড় হয়েছেন। এমটিভি রোডিসের চতুর্থ আসরের মাধ্যমে তিনি সবার নজরে আসেন। তার পরিবারে তার মা তানিয়া এবং তার বড় বোন সানেয়া রয়েছেন। তিনি তার পেশীবহুল এবং ফিট শরীরের জন্য অনেক সময় আপত্তিকর বক্তব্য শুনেছেন। কিন্তু তিনি সেসকল কথার তোয়াক্কা না করে সামনে এগিয়ে যান। তিনি এখনো নিয়মিত জিমে সময় ব্যয় করেন। বর্তমানে তিনি একটি ফিটনেস অ্যাপ্লিকেশনের বাণিজ্যিক মুখপাত্র। তিনি ২০১৬ সাল হতে টেলিভিশন অভিনেতা যুবরাজ ঠাকুরের সাথে সম্পর্কে আবদ্ধ আছেন।
ঢাকা ম্যাস ট্রানজিট কোম্পানি লিমিটেড
ঢাকা ম্যাস ট্রানজিট কোম্পানি লিমিটেড (ডিএমটিসিএল) বাংলাদেশের একটি সরকারী মালিকানাধীন সংস্থা যা ঢাকা মেট্রো রেল নিয়ন্ত্রণ ও পরিচালনা করে। এম এ এন সিদ্দিক ঢাকা ম্যাস ট্রানজিট কোম্পানি লিমিটেডের ব্যবস্থাপনা পরিচালক।
ইতিহাস
ঢাকা মেট্রোরেল নির্মাণ, রক্ষণাবেক্ষণ ও পরিচালনার জন্য বাংলাদেশ সরকার ৩ জুন ২০১৩ সালে ঢাকা ম্যাস ট্রানজিট কোম্পানি লিমিটেড প্রতিষ্ঠা করেছিল। এমআরটি লাইন ৬ প্রথম পর্যায়ের দিয়াবাড়ি থেকে আগারগাঁও অংশ ২৮ ডিসেম্বর, ২০২২ জনসাধারণের চলাচলের জন্য প্রধানমন্ত্রী শেখ হাসিনা উদ্বোধন করেন এবং এটিই হবে বাংলাদেশের সর্বপ্রথম মেট্রোরেল।
নিধি বিশত
নিধি বিশত হলেন একজন ভারতীয় কাস্টিং ডিরেক্টর, অভিনেত্রী, চলচ্চিত্র নির্মাতা ও আইনজীবী। তিনি দ্য ভাইরাল ফেভারে কর্মরত আছেন।
জীবনী
নিধি বিশত ২০১৩ সালে চাই সুত্তা ক্রোনিকলস শিরোনামের এক ওয়েব ধারাবাহিকে অভিনয় করেছিলেন। তিনি ওয়েব ধারাবাহিকটিতে চিত্রনাট্যকার হিসেবেও কাজ করেছিলেন। ২০১৪ সালে তিনি পারমানেন্ট রুমমেটস শিরোনামের এক ওয়েব ধারাবাহিকে অভিনয় করেন। এছাড়া, তিনি ২০১৫ সালে আম্রিকা শিরোনামের একটি চলচ্চিত্রে অভিনয় করেছিলেন। ২০১৭ সালে তার অভিনীত চলচ্চিত্র ফিল্লৌরি প্রেক্ষাগৃহে মুক্তি পায়। ২০১৭ সালে তিনি বিশত, প্লিজ! শিরোনামের এক ওয়েব ধারাবাহিকে অভিনয় করেন। এছাড়া, তিনি ব্যাচেলরস শিরোনামের ওয়েব ধারাবাহিকেও অভিনয় করেছেন। ২০১৮ সালে তিনি কণিকা শিরোনামের একটি স্বল্পদৈর্ঘ্য চলচ্চিত্রে অভিনয় করেন। এছাড়া, তিনি টিভিএফ ট্রিপলিং, ইমম্যাচিউর ও দ্য মেকিং অব... এর মত ওয়েব ধারাবাহিকে অভিনয় করেছেন।    ২০১৯ সালের ১৩ সেপ্টেম্বর তার অভিনীত চলচ্চিত্র ড্রিম গার্ল প্রেক্ষাগৃহে মুক্তি পায়।